গাইবান্ধা জেলা বিএনপি’র সভাপতি সম্পাদক সহ ৩৪ নেতাকর্মীর জামিন লাভ
গাইবান্ধা সংবাদদাতা: জেলা বিএনপি’র সভাপতি ও সম্পাদক সহ ৩৪ নেতাকর্মী আদালতে আত্মসমর্পণ করলে বিজ্ঞ আদালত তাদের জামিন মঞ্জুর করেন। গত ১১ অক্টোবর খালেদা জিয়ার বিরুদ্ধে গ্রেফতারী পরোয়ানা জারির পতিবাদে গাইবান্ধা জেলা বিএনপি বিক্ষোভ মিছিল বের করলে পুলিশ বাধা দেয় এবং লাঠিচার্জ ও টিয়ার শেল নিক্ষেপ করে। এ ঘটনায় পুলিশ বাদী হয়ে জেলা বিএনপির সভাপতি অধ্যাপক ডা: মইনুল হাসান সাদিক, সাধারন সম্পাদক মাহামুদুন্নবী টিটুল। বিএনপির কেন্দ্রীয় সদস্য অধ্যাপক আমিনুল ইসলাম, জেলা বিএনপির সাংগঠনিক সম্পাদক মোশাররফ হোসেন বাবু, শহর বিএনপির সভাপতি শহিদুজ্জামান শহীদ, জেলা কৃষকদল সভাপতি ইলিয়াস হোসেন, জেলা ছাত্রদল সভাপতি খন্দকার জাকারিয়া জিম সহ বিএনপি ও অঙ্গ দলের ৩৬ নেতাকর্মীর নাম উল্লেখ করে এবং অজ্ঞাত ২শ জনের নামে মামলা দায়ের করে। গতকাল মঙ্গলবার জেলা বিএনপির সভাপতি সম্পাদক সহ ৩৪ নেতাকর্মী আদালতে আত্মসমর্úণ করলে বিজ্ঞ আদালত তাদের জামিন মঞ্জুর করেন।